গোলাপ দিবসে গোলাপের গ্রামে - Sarabangla.net
গোলাপ দিবসে গোলাপের গ্রামে
ফেব্রুয়ারি ৭, ২০১৯ | ৫:৪৭ অপরাহ্ণ
১৪ ফেব্রুয়ারি বিশ্ব ভালোবাসা দিবস। তার আগে আজ ৭ ফেব্রুয়ারি (বৃহস্পতিবার) গোলাপ দিবস। ফেব্রুয়ারি মাসজুড়ে পহেলা ফাল্গুন, একুশে ফেব্রুয়ারির মতো নানা অনুষ্ঠানে প্রচুর পরিমাণে ফুলের ব্যবহার করা হয়। এসব ফুলের চাহিদা মেটাতে এক সময় দেশের বাইরে থেকে ফুল আমদানি করা হলেও এখন দেশেই বাণিজ্যিকভিত্তিতে চাষ হচ্ছে নানা জাতের ফুল। সাভারের গোলাপ গ্রাম থেকে ছবিগুলো তুলেছেন সারাবাংলার ফটো করেসপন্ডেন্ট সুমিত আহমেদ
বলা হয়ে থাকে গ্রিক পুরানের প্রেমের দেবতা EROS এর সঙ্গে ROSE-এর অনেক মিল আছে। আবার দেবী ভেনাসেরও অনেক পছন্দের ছিল গোলাপ ফুল।
গোলাপ শুধু ভালোবাসারই প্রতীক না, এক এক রঙের গোলাপ দিয়ে এক এক রকম প্রতীকও নির্দেশ করা হয়। যেমন কালো গোলাপ বেদনা বা বিষাদের প্রতীক, হলুদ গোলাপ বন্ধুত্ব ও উদ্যমের প্রতীক ও সাদা গোলাপ শ্রদ্ধা ও সম্ভ্রমের প্রতীক। ভালোবাসার প্রতীক হিসেবে শুধু লাল গোলাপই ব্যবহার হয়।
প্রায় দুই শতাধিক চাষি বাণিজ্যিকভাবে এ ফুলের চাষ করে আসছে।
ফলন আর চাহিদা ভালো হওয়ায় দিন দিন বাড়ছে গোলাপ চাষির সংখ্যা।
ওই এলাকার ২৫০ হেক্টর জমিতে গোলপের চাষ হয়। এর মধ্যে সবচেয়ে বেশি চাষ হয় বিরুলিয়ার মোস্তাপাড়া, সামাইর ও শ্যামপুর এলাকায়।